În ultima vreme, din ce în ce mai mulți români plecați peste hotare aleg să povestească anumite întâmplări celor din online. De cele mai multe ori, poveștilor lor fie sunt utile, fie sunt amuzante. Pentru că românii par interesați de soarta conaționalilor ajunși peste hotare, un bărbat a decis să își spună și el aventura în online.
Aproape că nu este zi în care pe rețelele sociale să nu apară postări ale românilor stabiliți peste hotare. De data asta, un bărbat care locuiește de ceva timp în Germania a ales să le povestească conaționalilor prin ce a trecut.
Românul a împărtășit cu cei de pe TikTok experiența de care a avut parte atunci când a mers la grătar în Germania. Nemții au o altă cultură a grătarelor, iar românul nostru a sesizat imediat diferențele.
Primul lucru care i-a atras atenția românului a fost cantitatea de mâncare. Deși erau 15 persoane invitate la grătar, bucățile de carne nu erau la fel de numeroase. Mai exact, 4 bucăți de carne sfârâiau pentru cei 15 pofticioși.
"Au fost 15 invitați și ei aveau 4 fripturi. Deci pur și simplu mi-a fost o foame. Nemții get-beget nu pun niciodată preț pe cantitatea alimentelor de la un grătar.", a început românul povestea.
Românul a crezut că urmează să mai fie puse și alte bucăți de carne, dar acest lucru nu s-a întâmplat. Neamțul care l-a chemat la grătar nu a mai suplimentat cantitatea de carne, în schimb, a compensat printr-un alt aspect. Și anume, băutura.
"Băutură cât cuprinde, băutură să îți pui și în cap. Aici sunt oameni care se bucură. Nu a fost cazul. Am fost invitați la un grătar și am mâncat dimineața normal.", a spus românul pe TikTok.
Marea surprindere a românului a venit abia atunci când a fost nevoit să mănânce. Fiind puțină carne, neamțul s-a văzut nevoit să împartă o bucată de carne la o familie întreagă. Desigur, nu a fost ceea ce se aștepta românul și chiar asta a spus și pe TikTok.
"Ne-a venit o bucată, nouă ne-a dat o bucată de familie. Deci o bucată de carne de familie, a tăiat-o așa în patru. Nu-mi venea să cred.", a continuat românul povestea.
Într-un final, neamțul și-a dat seama că nu este suficientă carne, așa că a mai potolit foamea invitaților cu crenvurști. Românul a rămas uimit și nu a înțeles de ce exista băutură cât pentru trei grătare, dar carnea era foarte puțină.
"Și atunci s-au simțit până la urmă și au mai scos niște cremvurști de ăia normali. Ne-au rugat să mai gustăm ceva. Dar băutură, cât pentru trei grătare.", a mai spus acesta.